Lionel Messi (36 de ani), jucătorul celor de la Inter Miami, a fost protagonistul unui moment delicat în ultima etapă din Major League Soccer. Campionul mondial a lovit, neintenționat, cu mingea o fetiță din peluză, dar tatăl acesteia nu a fost supărat, dimpotriva, el a văzut incidentul într-o notă pozitivă.
Messi, incident nefericit într-o nouă prestație de vis pentru Inter Miami
Inter Miami a obținut o victorie clară împotriva lui Orlando City, 5-0, iar echipa din Florida a trecut în fruntea clasamentului. Lionel Messi și Luis Suárez au adus victoria echipei gazdă.
Argentinianul a avut parte și de o întâmplarea nefericită, atunci când a executat o lovitură liberă peste poartă și a lovit o fetiță din peluză. Deși fetița a început să plângă imediat după lovitură, tatăl acesteia a dat asigurări după meci că totul este în regulă. Medicii prezenți pe stadion s-au asigurat că micuța e în regulă.
Într-un clip video postat pe rețeaua X, tatăl copilei poate fi auzit: "A lovit copilul, plâng... Ești bine, iubirea mea? Messi a lovit-o, Messi a lovit-o, este în regulă".
Mai mult, după meci, bărbatul a avut o serie de reacții considerate bizare de internauți, specifică cei de la as.com.